**Општина Чајетина**

 **ПД“Златиборски еко аграр“д.о.о Чајетина**

 **ОБЈАВЉУЈЕ**

 **Ј А В Н И П О З И В**

ЗА ДОСТАВЉАЊЕ ПРИЈАВА ЗА ДОДЕЛУ МИНЕРАЛНОГ ЂУБРИВА КАN 27% N, У ОБЛАСТИ ВОЋАРСТВА (и то јагодичастог и бобичастог воћа) НА ТЕРИТОРИЈИ ОПШТИНЕ ЧАЈЕТИНА ЗА 2018. ГОДИНУ.

На основу Закључка Владе о бесповратној испоруци минералног ђубрива КАN 27% N позивају се пољопривредни произвођачи који имају засаде малина и другог јагодичастог и бобичастог воћа на територији општине Чајетина да своје пријаве доставе у просторије ПД „Златиборски еко аграр“ д.о.о. у Чајетини.

**ПРЕДМЕТ ЈАВНОГ ПОЗИВА**

Jавни позив за достављање пријава за доделу минералног ђубрива КАН 27% N у области воћарства (јагодичастог и бобичастог воћа) на територији општине Чајетина за 2018. годину.

**ПОДНОСИОЦИ ПРИЈАВА**

Право на доделу минералног ђубрива може остварити физичко лице које је носилац регистрованог породичног пољопривредног газдинства, у активном и пасивном статусу у 2018. години које поседује засаде јагодичастог и бобичастог воћа на територији општине Чајетина.

**ПОТРЕБНА ДОКУМЕНТАЦИЈА**

**Подносилац пријаве доставља следећа документа:**

* Попуњен образац пријаве за доделу средстава у области воћарства;
* Фотокопију потврде о статусу газдинства из регистра пољопривредних газдинстава Управе за трезор за 2018. годину;
* Фотокопију извода биљне структуре Управе за трезор за 2018. годину;
* Фотокопију личне карте подносиоца пријаве.

**Напомена: Пријава и приложена документација се не враћају подносиоцу пријаве.**

**ПОСТУПАК СПРОВОЂЕЊА ЈАВНОГ ПОЗИВА**

Након утврђивања листе корисника, извршиће се расподела минералног ђубрива

и то КАN 27% N .

**РОКОВИ И НАЧИН ПОДНОШЕЊА ПРИЈАВА**

Пријаве се подносе од **четвртка 08.11. 2018.**године до **понедељка** **19.11.2018**. године од 7.30 часова до 14.30 часова.

Попуњен образац пријаве и потребну документацију подносилац пријаве доставља лично у просторије ПД „Златиборски еко аграр“ д.о.о у Чајетини, Александра Карађорђевића бр. 34.

Образац пријаве може се преузети у ПД“Златиборски еко аграр“ д.о.о. у Чајетини као и на порталу ПД“Златиборски еко аграр“ и Општине Чајетина.

***Неблаговремене пријаве, као и непотпуне пријаве неће се разматрати.***

 ПД“Златиборски еко аграр“ д.о.о Чајетина